‘મને ત્યારે નહોતી ખબર. હું જ દોડ્યો હતો ડૉક્ટરસાહેબને બોલાવવા. ડૉક્ટરસાહેબ આવ્યા. બહેનને તપાસ્યાં. શેઠ સાથે ઘુસપુસ કરી અને કહ્યું કે બહેનનું હાર્ટ બંધ પડી ગયું છે. હું એમના પગ પકડીને રડ્યો. શેઠે અને ડોક્ટરે મને બાવડેથી પકડીને આઘો કર્યો. બીજો નોકર મને મારી ઓરડીમાં લઈ ગયો. મને સાનભાન ન હતું. માણસો આવ્યા. બહેનની નનામી નીકળી. હું પાછળ દોડ્યો મારી માને કોઈ ઝૂંટવી જતું હતું. મને નમાયો બનાવી કોઈ ચાલ્યું જતું હતું. પણ માણસો મને ઊંચકીને આઉટહાઉસમાં લાવ્યા.